Atentát na Abrahama Lincolna

Abraham Lincoln, 16. prezident USA, bol 14. apríla 1865 zavraždený známym divadelným hercom Johnom Wilkesom Boothom počas toho, ako sledoval predstavenie *[[Náš americký bratranec]]* vo Fordovom divadle vo Washingtone. Zomrel nasledujúci deň o 7:22 ráno v Petersen House oproti divadlu. Bol prvým zavraždeným americkým prezidentom.

Atentát, ktorý sa stal tesne pred koncom americkej občianskej vojny, bol súčasťou väčšieho sprisahania, ktorým mal Booth v úmysle oživiť Konfederáciu odstránením troch najdôležitejších predstaviteľov vlády Spojených štátov. Sprisahanci Lewis Powell a David Herold boli poverení zabitím ministra zahraničných vecí Williama H. Sewarda a George Atzerodt dostal za úlohu zabiť viceprezidenta Andrewa Johnsona. Po Lincolnovej smrti sa sprisahanie nepodarilo: Seward bol len zranený a Johnsonov potenciálny útočník stratil nervy. Po dramatickom počiatočnom úteku bol Booth po prenasledovaní trvajúcom 12 dní zabitý. Powell, Herold, Atzerodt a Mary Surrattová boli neskôr za svoju účasť v sprisahaní obesení. 

## Pozadie

### Opustenie plánu uniesť Lincolna
vľavo|náhľad|Posledná známa fotka Lincolna nasnímaná na balkóne Bieleho domu 6. marca 1865
John Wilkes Booth, ktorý sa narodil v Marylande v rodine významných divadelných hercov, bol v čase atentátu slávnym hercom a národnou celebritou. Bol tiež otvoreným sympatizantom Konfederácie. 

V marci 1864 sa veliteľ vojsk Únie Ulysses S. Grant rozhodol pozastaviť výmenu vojnových zajatcov s armádou Konfederácie, aby zvýšil tlak na personálne vyčerpaný Juh. Preto Booth vypracoval plán na únos prezidenta Lincolna s cieľom prinútiť Sever, aby vrátil zajatých Južanov. Naverboval Samuela Arnolda, Georgea Atzerodta, Davida Herolda, Michaela O'Laughlena, Lewise Powella (taktiež známeho ako „Lewis Paine“) a Johna Surrata, aby mu pomohli. Matka Surrata, Mary Surrattová, opustila svoju krčmu v Surrattsville v štáte Maryland a presunula sa do domu vo Washingtone, D.C., ktorý potom Booth často navštevoval.

Lincoln a Booth sa osobne nepoznali, ale Lincoln ho v roku 1863 videl hrať vo Fordovom divadle. Po atentáte napísal herec Frank Mordaunt, že Lincoln, ktorý Bootha zjavne nijako nepodozrieval, herca obdivoval a opakovane ho pozýval na návštevu Bieleho domu (Booth odpovedal na tieto pozvánky záporne). Booth sa zúčastnil druhej Lincolnovej inaugurácie 4. marca 1865 a potom si do denníka zapísal: „Akú skvelú šancu som to mal, ak by som si prial zabiť prezidenta v deň jeho inaugurácie!“
[náhľad|[John Wilkes Booth]]
[vľavo|náhľad|Booth bol prítomný, keď Lincoln predniesol [Druhá inaugurácia Abrahama Lincolna|svoj druhý inauguračný prejav mesiac pred atentátom.]]
17. marca Booth a ďalší sprisahanci plánovali uniesť Lincolna pri jeho návrate z divadelnej hry v Campbellskej vojenskej nemocnici. Lincoln však na predstavenie nakoniec nešiel, namiesto toho sa zúčastnil ceremoniálu v National Hotel; Booth v tom čase v tomto hoteli žil, a keby nešiel do nemocnice s cieľom prezidenta uniesť, mohol v hoteli naňho zaútočiť.

Konfederácia sa medzitým rozpadla. 3. apríla padlo hlavné mesto Konfederácie, Richmond vo Virgínii, do rúk Únie. 9. apríla sa generál armády Konfederovaných štátov Robert E. Lee a jeho armáda severnej Virgínie, hlavná armáda Konfederácie, vzdali do rúk generálovi Spojených štátov Ulyssesovi S. Grantovi a jeho armáde Potomac po bitke pri Appomattoxe. Prezident Konfederácie Jefferson Davis a ďalší predstavitelia Konfederácie utiekli. Booth však naďalej veril v dôvody Konfederácie a hľadal spôsob, ako ju zachrániť.

### Motív
náhľad|Dom Surrattovcov
Existujú rôzne teórie o Boothových motívoch. V liste svojej matke písal o túžbe pomstiť Juh. Doris Kearns Goodwinová podporuje myšlienku, že ďalšia Boothova motivácia pochádzala zo súrodeneckej rivality s jeho dobre známym bratom, hercom Edwinom Boothom, ktorý bol lojálnym Unionistom. David S. Reynolds verí, že Booth veľmi obdivoval abolicionistu Johna Browna; Boothova sestra Asia Boothová Clarková ho citovala: „John Brown bol tým najväčším mužom tohto storočia!“ 11. apríla sa Booth zúčastnil Lincolnovho prejavu v Bielom dome, v ktorom Lincoln presadzoval volebné práva pre černochov. Booth povedal: „To znamená občianstvo aj pre negrov... Toto je posledný prejav, ktorý kedy predniesol.“

Rozzúrený Booth vyzval Lewisa Powella, aby Lincolna na mieste zastrelil. Nie je presne známe prečo to Booth neurobil sám; buď preto, že nebol ozbrojený a/alebo preto, že považoval Powella za lepšieho strelca (Powell, na rozdiel od Bootha, slúžil v armáde Konfederácie a mal teda vojenské skúsenosti). V každom prípade to Powell zo strachu pred davom odmietol a Booth nebol schopný alebo ochotný osobne sa pokúsiť o život prezidenta.  

### Lincolnove predtuchy
Podľa Warda Hilla Lamona mal Lincoln tri dni pred smrťou sen, v ktorom blúdil po Bielom dome a hľadal zdroj žalostných zvukov:Kráčal som, až kým som neprišiel k Východnej miestnosti, do ktorej som vošiel. Tam som sa stretol so znepokojujúcim prekvapením. Predo mnou bol katafalk, na ktorom odpočívala mŕtvola zabalená do pohrebného odevu. Okolo neho boli vojaci pôsobiaci ako stráž; a taktiež dav ľudí, ktorý smutne hľadel na mŕtvolu, ktorej tvár bola zahalená. „Kto je ten mŕtvy v Bielom dome?“, spýtal som sa jedného z vojakov. „Prezident, “ bola jeho odpoveď, „bol naňho spáchaný atentát.“Už mesiace vyzeral Lincoln bledý a vyčerpaný, ale ráno v deň atentátu hovoril ľuďom, aký je šťastný. Prvá dáma Mary Toddová Lincolnová mala pocit, že takéto reči môžu priniesť smolu.

## Prípravy
[vľavo|náhľad|Reklama na divadelnú hru ''Naš americký bratranec'' (''Washington [The Washington Star|Evening Star*, 14. apríla 1865)]]
14. apríla začalo Boothovo ráno o polnoci. Svojej matke napísal, že je všetko v poriadku, ale má "naponáhlo". Do svojho denníka si zapísal:  „Naša vec je takmer stratená, musí sa urobiť niečo rozhodujúce a veľké“.

Pri návšteve [[Fordovo divadlo|Fordovho divadla]] okolo poludnia, aby si vyzdvihol poštu, sa Booth dozvedel, že Lincoln a Grant si tam večer prídu pozrieť hru *Náš americký bratranec*. To mu poskytlo obzvlášť dobrú príležitosť zaútočiť na Lincolna; v divadle už niekoľkokrát účinkoval, dobre poznal jeho usporiadanie a zamestnanci ho taktiež poznali. Zašiel do penziónu Mary Surrattovej vo Washingtone, D.C. a požiadal ju, aby doručila balíček do svojej krčmy v Surrattsville, Maryland. Tiež ju požiadal, aby povedala svojmu nájomcovi [[Louis J. Weichmann|Louisovi J. Weichmannovi]], aby pripravil zbrane a strelivo, ktoré Booth predtým skladoval v krčme. 
[[Súbor:Fords Theatre.jpg|náhľad|Fordovo divadlo]]
Sprisahanci sa stretli poslednýkrát o 20:45. Booth pridelil [[Lewis Powell|Lewisovi Powellovi]] za úlohu zabiť [[Minister zahraničných vecí Spojených štátov|ministra zahraničných vecí]] [[William H. Seward|Williama H. Sewarda]] v jeho dome, [[George Atzerodt|Georgeovi Atzerodtovi]] zabiť [[Viceprezident Spojených štátov|viceprezidenta]] [[Andrew Johnson|Andrewa Johnsona]] v hoteli Kirkwood a [[David E. Herold|Davidovi E. Heroldovi]] ukázať Powellovi (ktorý Washington nepoznal) dom Sewardovcov a potom ho nasmerovať na stretnutie s Boothom v Marylande.

John Wilkes Booth bol jediným známym členom sprisahania. Je pravdepodobné, že dôvodne (ale v konečnom dôsledku nesprávne) predpokladal, že vchod do prezidentského boxu bude strážený a že bude jediným sprisahancom s pravdepodobnou šancou dostať sa k prezidentovi alebo prinajmenšom vstúpiť do boxu bez toho, aby ho najskôr prehľadávali, či nemá pri sebe zbraň. Booth plánoval zastreliť Lincolna priamym zásahom jednou strelou z pištole [[Deringer]] a potom bodnúť dýkou Granta. 

Atzerodt sa pokúsil ustúpiť od sprisahania, ktoré doteraz zahŕňalo iba únos, nie vraždu, ale Booth na neho vyvíjal nátlak, aby pokračoval. 

== Vražda Lincolna ==

=== Lincolnov príchod do divadla ===
[[Súbor:This is the private box in Ford's Theater, Washington, where President Lincoln was assassinated by John Wilkes Booth, on - NARA - 559275.tif|vľavo|náhľad|Prezidentská lóža]]
Napriek tomu, čo Booth počul skôr v priebehu dňa, Grant a jeho manželka [[Julia Grantová]] odmietli Lincolna sprevádzať, pretože Mary Lincolnová a Julia Grantová nemali dobrý vzťah. Ostatní postupne tiež pozvanie Lincolnovcov odmietli, až ho nakoniec prijali major [[Henry Rathbone]] a jeho snúbenica [[Clara Harrisová]] (dcéra [[New York (štát USA)|newyorského]] senátora [[Ira Harris|Ira Harrisa]]). V jednom okamihu Mary Lincolnovú rozbolela hlava a chcela zostať doma, ale Lincoln jej povedal, že sa musí zúčastniť, pretože noviny oznámili, že sa zúčastnia obaja. Lincolnov sluha [[William H. Crook]] mu odporučil, aby nešiel, ale Lincoln uviedol, že to manželke sľúbil. Lincoln povedal [[Predseda Snemovne reprezentantov Spojených štátov|predsedovi Snemovne reprezentantov Spojených štátov]] [[Schuyler Colfax|Schuylerovi Colfaxovi]]: „Predpokladám, že je čas ísť, aj keď by som radšej zostal“. Potom pomohol Mary nastúpiť do koča.

Prezidentova skupina prišla neskoro a usadili sa do svojej lóže (dva susedné lóže v rohu divadla s odobranou deliacou priečkou). Hra bola prerušená a orchester zahral „*Hail to the Chief*“, pričom mu začala tlieskať celá sála s 1700 ľuďmi. Lincoln sedel na hojdacom kresle, ktoré preňho vybrali z osobného vybavenia rodiny Fordovcov.
[[Súbor:Gun used to assassinate Abraham Lincoln on display at Ford's Theatre, Washington, D.C.jpg|náhľad|Boothova Philadelphia [[Deringer]]]]
V jednej chvíli Mary Lincolnová zašepkala Lincolnovi, ktorý ju držal za ruku: „Čo si bude slečna Harrisová myslieť o mojom zavesení sa na teba?“ Lincoln odpovedal: „Nebude si o tom myslieť nič.“ V nasledujúcich rokoch boli tieto slová tradične považované za jeho posledné, hoci N. W. Miner, rodinný priateľ, v roku 1882 tvrdil, že Mary Lincolnová mu povedala, že Lincolnove posledné slová vyjadrili želanie navštíviť [[Jeruzalem]].

=== Atentát ===
[[Súbor:Assassination of President Lincoln (color) - Currier and Ives - Original.jpg|vľavo|náhľad|Tento výtlačok [[Currier a Ives|Currier & Ives]] (1865) naznačuje, že Rathbone už vstával, keď Booth vystrelil; v skutočnosti Rathbone o Boothovi nevedel, až kým nepočul výstrel.]]
Keď bol Crook mimo službu a [[Ward Hill Lamon]] bol preč, strážením prezidentskej lóže bol poverený policajt [[John Frederick Parker]]. Počas prestávky išiel do neďalekej krčmy spolu s Lincolnovým komorníkom Charlesom Forbesom a kočišom Francisom Burkeom. Bola to rovnaká krčma, v ktorej Booth čakal a pil pred tým, ako vstúpil do divadla. Nie je jasné, či sa Parker vrátil do divadla, ale určite nebol na svojom mieste, keď Booth vstúpill do lóže. V každom prípade neexistuje istota, že by bol vstup takej známej celebrity ako je Booth odmietnutý, a skutočnosť, že Booth si po vstupe do lóže pripravil výstuž na zatarasenie dverí, naznačuje, že čakal strážcu. Námorný chirurg George Brainerd Todd videl Boothov príchod:

"Okolo 22:15 vošiel muž, ktorý pomaly prechádzal okolo prezidentskej lóže. Počul som niekoho povedať: "Tam je Booth" a v tom okamihu som sa na neho pozrel. Stále kráčal veľmi pomaly. Pri dverách lóže sa zastavil, vytiahol z vrecka kartičku, niečo na ňu napísal a dal ju uvádzačovi, ktorý ju vzal do lóže. O minútu boli dvere otvorené a vošiel dnu."

Po čase strávenom v krčme Booth naposledy vstúpil do Fordovho divadla okolo 22:10, tentokrát však predným vchodom do divadla. Po predložení svojej vizitky Charlesovi Forbesovi prešiel k dverám vedúcim k prezidentskej lóži. Keď už bol na chodbe, zabarikádoval dvere zakliesnením palice medzi nimi a stenou. Z chodby viedli druhé dvere do Lincolnovej lóže. Existujú dôkazy, že ráno Booth vyvŕtal priezor v týchto druhých dverách, hoci to nie je isté. 

Booth divadelnú hru poznal naspamäť a počkal si na presný okamih okolo 22:15 hod., kedy prebiehala jej najsmiešnejšia časť, prednášaná hercom [[Harry Hawk|Harrym Hawkom]]. Lincoln sa počas tejto pasáže smial, čo Booth využil, otvoril dvere, vykročil vpred a zozadu vystrelil [[Deringer|deringerom]] na Lincolna.

Guľka trafila Lincolna za ľavé ucho, prešla jeho mozgom a zastavila sa blízko prednej časti lebky. Lincoln sa prehol na stoličke a potom spadol dozadu. Rathbone sa otočil a uvidel Bootha stáť necelých päť metrov za Lincolnom; Booth zakričal slovo, o ktorom si Rathbone myslel, že znelo ako „Sloboda!“  

=== Boothov útek z divadla ===
[[Súbor:John Wilkes Booth dagger.jpg|vľavo|náhľad|Boothova dýka]]
Rathbone vyskočil zo sedadla a bojoval s Boothom, ktorý odhodil pištoľ a vytiahol nôž, ktorým bodol Rathboneho do ľavého predlaktia. Rathbone sa ho opäť pokúsil chytiť, pretože Booth sa pripravoval skočiť z okraja prezidentskej lóže. Zachytil však len jeho kabát, čím Bootha v jeho trojmetrovom skoku trochu spomalil. Počas zoskoku Boothova ľavá topánka zasiahla zarámované rytiny Washingtonu, ktoré úplne otočila a jeho jazdecká šnúra sa zaplietla do vlajky štátnej pokladnice, ktorá spolu s ďalšími zdobila prezidentskú lóžu. Keď začal prechádzať cez pódium, mnohí z publika si mysleli, že je súčasťou hry. 

Booth držal svoj krvavý nôž nad hlavou a niečo kričal na publikum. Hoci sa obecne traduje, že Booth kričal motto štátu [[Virgínia]], *Sic semper tyrannis!* („Tak skončia tyrani!“), buď z lóže alebo z pódia, nie je jasné, či bol tento tradične citovaný Boothov výrok skutočne prenesený. Napriek tomu, že väčšina svedkov hovorí, že kričal  *Sic semper tyrannis!*, ďalší – vrátane Bootha samotného – tvrdia, že kričal len *Sic semper!*. (Niektorí si nepamätali, že Booth hovoril niečo po [[Latinčina|latinsky]].) Podobne nejasné je aj to, čo Booth kričal po anglicky: niektorí tvrdia, že kričal „Juh je pomstený!“, ďalší že „Pomsta za juh!“ alebo aj „Juh bude slobodný!“ (Dvaja svedkovia si spomenuli na Boothove slová ako: „Urobil som to!“).

Ihneď po tom, čo Booth pristál na pódiu ho začal major Joseph B. Stewart prenasledovať. Mary Lincolnová, Clara Harrisová a Rathbone kričali „Zastavte toho muža!“ a vyzvali ostatných, aby sa pripojili k prenasledovaniu, čím už všetci pochopili, že sa predstavenie vymklo kontrole a vypuklo všeobecné pozdvihnutie.

Booth prebehol cez pódium a vyšiel bočnými dverami na cestu, kde narazil do Williama Withersa, Jr., vedúceho orchestra, ktorého následne bodol nožom. Ihneď po opustení budovy sa Booth priblížil ku koňovi, ktorý čakal vonku, udrel Josepha Burroguthsa, ktorý mu koňa držal, skočil na koňa a ušiel.

=== Smrť Lincolna ===
[[Súbor:Charles Leale - Brady-Handy.jpg|vľavo|náhľad|Chirurg [[Charles Leale]]]]
[[Charles Leale]], mladý armádny [[chirurg]], sa pretlačil davom k dverám Lincolnovej lóže. Nemohol ich však otvoriť, kým si Rathbone vo vnútri nevšimol a neodstránil drevenú vzperu, ktorou Booth zablokoval dvere.

Leale našiel Lincolna sediaceho s hlavou naklonenou doprava, pridržiavala ho vzlykajúca Mary: „Oči mal zatvorené a bol v hlbokom komatóznom stave, zatiaľ čo jeho dýchanie bolo prerušované a chrčivé.“ Leale položil prezidenta na podlahu, mysliac si, že Lincoln bol bodnutý nožom do ramena. Medzitým bol z pódia do lóže vyzdvihnutý ďalší lekár, [[Charles Sabin Taft]].

Potom, čo jeden z divákov William Kent a Leale po rozopnutí Lincolnovho kabátu a košele nenašli žiadne bodné poranenie, odstránili Lincolnov golier. Leale následne lokalizoval strelné poranenie za ľavým uchom. Guľka bola príliš hlboko na to, aby sa dala odstrániť, ale dokázal vytlačiť zrazeninu, po ktorej sa Lincolnovo dýchanie zlepšilo; zistil, že pravidelné odstraňovanie nových zrazenín udržovalo Lincolnovo dýchanie. Po bližšej inšpekcii rany nakoniec oznámil, že zranenie Lincolna je smrteľné a je takmer nemožné, aby zranenie prežil.
[[Súbor:Abraham Lincoln Deathbed.jpg|náhľad|Lincolnova smrteľná posteľ]]
Leale, Taft a ďalší lekár [[Albert Freeman Africanus King|Albert King]] rozhodli, že Lincoln musí byť presunutý do najbližšieho domu na Desiatej ulici, pretože jazda kočom do [[Biely dom|Bieleho domu]] bola príliš nebezpečná. Sedem mužov ho opatrne zdvihlo a pomaly ho odniesli z divadla, ktoré bolo plné nahnevaného davu. Po zvážení vedľajšieho Star Saloonu [[Peter Taltavull|Petera Taltavulla]] dospeli k záveru, že Lincolna odnesú do jedného z domov na druhej strane cesty. Keď vojaci odniesli Lincolna na ulicu, pršalo. Lincolna odniesli do penziónu krajčíra Williama Petersena. V Petersenovej spálni na prvom poschodí bol mimoriadne vysoký Lincoln položený šikmo na malú posteľ. 

Po tom, čo z miestnosti všetci odišli, vrátane pani Lincolnovej, lekári rozrezali Lincolnovo oblečenie a nenašli žiadne ďalšie rany; keď zistili, že Lincolnovi je zima, použili fľaše s horúcou vodou a prikrývky. Neskôr dorazili ďalší lekári: [[Joseph Barnes|Joseph K. Barnes]], [[Charles H. Crane|Charles Henry Crane]], [[Anderson Ruffin Abbott]] a [[Robert King Stone|Robert K. Stone]] (Lincolnov osobný lekár). Všetci sa zhodli, že Lincolnovo zranenie je smrteľné. Barnes sondoval ranu a lokalizoval guľku a niektoré úlomky kostí. Počas celej noci, keď krvácanie pokračovalo, odstraňovali krvné zrazeniny, aby sa uvoľnil tlak na mozog, a Leale pevne držal ruku v kóme ležiaceho prezidenta, „aby mu dal vedieť, že je v kontakte s ľudstvom a má priateľa“. 
[[Súbor:The Last Hours of Abraham Lincoln by Alonzo Chappel, 1868.jpg|vľavo|náhľad|*Posledné hodiny Abrahama Lincolna* ([[Alonzo Chappel]], 1868)]]
Lincolnov starší syn [[Robert Todd Lincoln]] pricestoval okolo 23:00. Dvanásťročného [[Tad Lincoln|Tada Lincolna]], ktorý sledoval hru „*Aladin*“ v Groverovom divadle a dozvedel sa o atentáte na svojho otca, držali od otca ďalej. Prišli minister námorníctva [[Gideon Welles]] a minister vojny [[Edwin Stanton|Edwin M. Stanton]]. Stanton trval na tom, aby vzlykajúca Mary Lincolnová opustila izbu, a potom po zvyšok noci v podstate riadil vládu Spojených štátov z domu, vrátane lovu na Bootha a ďalších sprisahancov. Do domu nemala prístup verejnosť, ale aj napriek tomu bolo dovolené niekoľkým úradníkom a lekárom, aby Lincolnovi vyjadrili poctu.

Spočiatku bolo Lincolnovo dýchanie pomalé a stabilné. Neskôr mu jedno z očí opuchlo a pravá časť jeho tváre stratila farbu. [[Maunsell Bradhurst Field]] v liste pre *The New York Times* napísal, že prezident potom začal „dýchať pravidelne, ale s námahou a nezdalo sa, že by bojoval alebo trpel“. Keď sa blížil k smrti, bol Lincolnov vzhľad „úplne prirodzený“ (okrem sfarbenia okolo očí). Krátko pred 7. hodinou sa Mary mohla k Lincolnovi vrátiť a ako informoval Dixon, „opäť sa usadila k prezidentovi, pobozkala ho a nazvala ho každým milým menom.“ 

Lincoln zomrel 15. apríla o 7:22 hodine. Mary Lincolnová nebola prítomná. V posledných chvíľach sa Lincolnova tvár upokojila a dýchal tichšie. Field napísal, že „sa neobjavilo nijaké zjavné utrpenie, žiadne kŕče ... iba zástava dýchania“. 

Po Lincolnovej smrti sa viceprezident Johnson stal 17. prezidentom a v čase medzi 10. a 11. hodinou zložil prísahu do rúk hlavného sudcu [[Salmon P. Chase|Salmona Chasea]].

== Powellov útok na Sewarda ==
[[Súbor:FSewardLPaine.jpg|vľavo|náhľad|Umelecké vyobrazenie [[Lewis Powell|Lewisa Powella]] útočiaceho na syna [[William H. Seward|Williama Sewarda]], [[Frederick W. Seward|Fredericka W. Sewarda]]]]
Booth určil Lewisa Powella, aby zabil [[Minister zahraničných vecí Spojených štátov|ministra zahraničných vecí]] [[William H. Seward|Williama H. Sewarda]]. 5. apríla Seward vypadol z koča, pričom utrpel [[otras mozgu]], [[Zlomenina čeľuste|zlomeninu čeľuste]] a zlomeninu ruky. V noci dňa atentátu ležal doma v posteli v [[Prezidentský park|Lafayette Parku]]. Herold doviedol Powella do Sewardovho domu. Powell mal pri sebe revolver 1858 Whitney (veľkú, ťažkú a obľúbenú zbraň počas občianskej vojny) a [[nôž Bowie]].

[[William H. Bell|William Bell]], Sewardov sluha, otvoril klopajúcemu Powellovi dvere o 22:10; v čase, kedy sa John Wilkes Booth dostal do prezidentskej lóže vo Fordovom divadle. Powell povedal Bellovi, že má pre Sewarda lieky od jeho doktora, Dr. Verdiho, a že tu je, aby mu lieky osobne doručil a opísal, ako ich má brať. Powell dostal povolenie k vstupu až po dlhom presviedčaní. Na konci schodiska do tretieho poschodia, v ktorej mala byť Sewardova spálňa, ho zastavil Sewardov syn, asistent ministra zahraničných vecí USA, [[Frederick W. Seward]]. Powell mu povedal rovnaký dôvod ako Bellovi, ale Frederick bol nedôverčivý a povedal Powellovi, že jeho otec spí.
[[Súbor:William Seward and Daughter Fanny.png|náhľad|William a Fanny Sewardovci v roku 1861]]
Keď započula Sewardova dcéra [[Fanny Sewardová|Fanny]] hlasy, vynorila sa zo Sewardovej izby a povedala: „Fred, otec je teraz hore.“ - čím prezradila Powellovi, kde sa jeho obeť nachádza. Powell sa otočil, akoby chcel ísť dole schodmi, ale zrazu sa otočil a vytiahol revolver, ktorým namieril na Fredericka. Zbraň zlyhala, a tak s ňou Fredericka udrel nefunkčnou pištoľou do hlavy tak, že ten upadol do bezvedomia. Bell s výkrikom „Vražda! Vražda!“ vybehol von pre pomoc.

Fanny, vyrušená hlukom na chodbe, opäť vyzrela z dverí a uvidela svojho na zemi ležiaceho bezvedomého zakrvaveného brata a Powella, ktorý bežal smerom k nej s vytiahnutým nožom. Powell ju odhodil stranou, pribehol k Sewardovej posteli a opakovane ho bodol do tváre a krku. Spôsobil mu reznú ranu na líci no zachránila ho dlaha. Dlaha, ktorú mal naloženú po zranení, mu zachránila život.

Sewardov syn [[Augustus Henry Seward|Augustus]] a seržant [[George F. Robinson]], vojak pridelený k Sewardovi, boli upozornení Fannyním krikom a pri zápase s Powellom utŕžili bodné rany. Keď Augustus vyrazil pre pištoľ, Powell zbehol dole k dverám, kde narazil na posla zo Štátneho oddelenia Emericka Hansella. Powell ho bodol do chrbta, potom vybehol von a zvolal „Som blázon! Som blázon!“. Krik z domu vystrašil Herolda, ktorý utiekol a nechal Powella, aby si v neznámom meste poradil sám. 

== Atzerodt nezaútočil na Johnsona ==
[[Súbor:George Atzerodt2.jpg|vľavo|náhľad|George Atzerodt]]
[[Súbor:Andrew Johnson by Vannerson, 1859.jpg|náhľad|[[Andrew Johnson]]]]
Booth poveril [[George Atzerodt|Georga Atzerodta]] zabitím viceprezidenta [[Andrew Johnson|Andrewa Johnsona]], ktorý býval v Kirkwood House vo [[Washington, D. C.|Washingtone]]. Atzerodt mal vstúpiť do Johnsonovej izby o 22:15 a zastreliť ho. 14. apríla si Atzerodt prenajal izbu priamo nad Johnsonovou; na druhý deň tam dorazil v stanovenom čase a s pištoľou a nožom odišiel do baru dole, kde sa barmana pýtal na Johnsonov charakter a správanie. Nakoniec sa opil, potuloval sa ulicami a v istej chvíli odhodil nôž. Okolo 2 hodiny ráno dorazil do hotela Pennsylvania House Hotel, kde si prenajal izbu a šiel spať. 

Ráno sa Booth zastavil v Kirkwood House a nechal tam pre Johnsona správu: „Nechcem vás rušiť. Ste doma? J. Wilkes Booth.“ Jedna z teórií je, že Booth si buď nebol istý, či bol Atzerodt úspešný, alebo sa obával, že sa k zabitiu človeka neodhodlá. Preto použil odkaz, aby aspoň viceprezidenta zatiahol do konšpirácie. Ďalšia teória je, že Booth sa len rozhodol zistiť, či bude túto noc viceprezident v hoteli. 
== Reakcie ==
Účasť so smrťou Lincolna prejavil Sever aj Juh, vrátane značnej časti sveta. Početné zahraničné vlády vydali vyhlásenia a 15. apríla vyhlásili obdobie smútku. Lincoln bol spomínaný v [[Kázeň|kázňach]] na [[Zmŕtvychvstanie Pána|Veľkonočnú nedeľu]], ktorá pripadla na deň po jeho smrti. 
[[Súbor:LincolnTrain.jpeg|vľavo|náhľad|Lincolnov pohrebný vlak]]
18. apríla smútiaci vytvorili zástup dlhý sedem kilometrov, aby si mohli pozrieť Lincolna v rakve umiestnenej vo [[Východná miestnosť|Východnej miestnosti]] Bielom dome. Špeciálne vlaky doviezli tisíce ľudí z iných miest, niektorí spali na trávniku [[Kapitol (sídlo kongresu)|Kapitolu]]. Státisíce ľudí sledovalo pohrebný sprievod 19. apríla a ďalšie milióny lemovali 2700 km dlhú trasu vlaku, ktorý prevážal pozostatky Lincolna cez New York do [[Springfield (Illinois)|Springfieldu v Illinois]]. Počas cesty vlaku sa sa konali najrôznejšie akcie na jeho počesť.

[[Ulysses S. Grant]] nazval Lincolna „nespochybniteľne najväčším mužom, akého som kedy poznal“. [[Robert Edward Lee|Robert E. Lee]] vyjadril smútok. [[Elizabeth Blairová Leeová|Elizabeth Brailová]] južanského pôvodu povedala: „Tí, ktorí majú sympatie k južanským rodom, teraz vedia, že stratili priateľa, ktorý bol ochotný a mal aj moc ich chrániť a slúžiť im; teraz len môžu dúfať, či opäť niekoho takého nájdu.“ Afroamerický rečník [[Frederick Douglass]] označil atentát za „nevýslovnú pohromu“. 

[[Minister zahraničia Spojeného kráľovstva|Britský minister zahraničných vecí]] [[John Russell|Lord Russell]] označil Lincolnovu smrť za „smutnú katastrofu“. [[Čching|Čínsky]] minister zahraničia, [[princ Gong]] bol „nevýslovne šokovaný a zaskočený“. [[Prezident Ekvádoru|Ekvádorský prezident]] [[Gabriel García Moreno]] povedal: „Nikdy by som si nepomyslel, že vznešená krajina Washingtonu bude ponížená takým čiernym a hrozným zločinom; nikdy by som si nepomyslel, že pán Lincoln takto strašne skončí po tom, čo slúžil svojej krajine za tak kritických okolností s takou múdrosťou a slávou.“ Vláda v [[Libéria|Libérii]] vydala vyhlásenie, v ktorom označila Lincolna za „nielen vládcu vlastného ľudu, ale aj otca miliónov postihnutých a utláčaných rás“. Vláda [[Haiti (štát)|Haiti]] odsúdila atentát ako „hrozný zločin“.

== Zadržanie sprisahancov ==

=== Booth a Herold ===
[[Súbor:Booth escape route.svg|vľavo|náhľad|Boothova úniková cesta]]
Do pol hodiny po úteku z Fordovho divadla prešiel [[John Wilkes Booth|Booth]] cez [[Navy Yard Bridge]] do [[Maryland|Marylandu.]] Armádny strážnik sa ho pýtal, čo tam robí v týchto neskorých nočných hodinách; Booth povedal, že ide domov do neďalekého mesta [[Charles (Maryland)|Charles]]. Hoci po 21. hodine bolo pre civilistov prechádzať cez most zakázané, hliadka ho cezeň pustila. [[David Herold]] prešiel cez tento most o necelú hodinu neskôr a stretol sa s Boothom. Po vyzdvihnutí zásob, ktoré boli predtým uložené v [[Clinton (Maryland)|Surattsville]], sa Herold a Booth vydali k [[Samuel Mudd|Samuelovi A. Muddovi]], miestnemu lekárovi. Ten zistil, že Boothova noha je zlomená a dal mu na ňu dlahu. Neskôr pre Bootha Mudd vyrobil aj pár barlí. 
[[Súbor:John Wilkes Booth wanted poster new.jpg|náhľad|Odmeny za nájdenie a dolapenie [[John Surratt|Johna H. Surratta]], [[John Wilkes Booth|Johna Wilkesa Bootha]] a [[David Herold|Davida E. Herolda]]]]
Po dni v Muddovom dome si Booth a Herold najali miestneho muža, ktorý ich priviedol do [[Rich Hill (Bel Alton, Maryland)|domu Samuela Coxa]]. Cox ich vzal k Thomasovi Jonesovi, sympatizantovi Konfederácie, ktorý päť dní schovával Bootha a Herolda v [[Močiar Zekiah|močiari Zekiah]], kým mohli prekročiť [[Potomac (rieka)|rieku Potomac]]. Popoludní 24. apríla dorazili na farmu tabakového farmára Richarda H. Garretta v [[King George County (Virgínia)|King George County vo Virgínii]]. Booth mu povedal, že je zraneným vojakom Konfederácie.

Honba za sprisahancami sa rýchlo stala najväčšou pátracou akciou v histórii USA. Podieľalo sa na nej tisícky federálnych vojakov a nespočetné množstvo civilistov. Operáciu osobne riadil [[Edwin Stanton|Edwin M. Stanton]], ktorý autorizoval odmeny vo výške 50 000 dolárov (ekvivalent 800 000 dolárov v roku 2019) za Bootha a 25 000 dolárov za Herolda a Johna Surratta. 
[[Súbor:Garrett Farm.gif|vľavo|náhľad|Garrettova farma, kde Booth 26. apríla zomrel]]
Booth a Herold zostali na Garrettovej farme do 26. apríla, kedy farmu obkľúčili vojaci Únie z 16. pešieho pluku. Oznámili, že ak sa obaja nevzdajú, stodolu za pätnásť minút zapália. Herold sa vzdal, ale Booth zvolal: „Nikdy ma nedostanete živého!“ Akonáhle toto vojaci počuli, stodolu zapálili. Booth sa rozbehol k zadným dverám, v jednej ruke pušku a v druhej pištoľ. Ani z jednej zbrane však nevystrelil. 

Seržant [[Boston Corbett]] sa prikradol za farmu k Boothovi a strelil ho tak, že mu prerušil [[Miecha|miechu]]. Strela trafila Boothovu hlavu asi dva centimetre pod miestom, kam Booth zasiahol Lincolna. Booth bol následne vynesený na schody stodoly. Vojak mu nalial do úst vodu, ktorú vypľul, pretože ju nebol schopný prehltnúť. Booth povedal vojakovi: „Povedz mojej matke, že zomriem pre svoju vlasť.“ Keďže nebol schopný hýbať končatinami, požiadal vojaka, aby mu zdvihol ruky pred tvár, a zašepkal svoje posledné slová: „Zbytočné ... zbytočné.“ O dve hodiny zomrel na verande Garrettovej farmy. Corbett bol pôvodne zatknutý za neuposlúchnutie príkazov, neskôr ho však prepustili a médiá i verejnosť ho väčšinou považovali za hrdinu. 

=== Ostatní ===
Powell sa vo Washingtone nevyznal a bez služieb Davida Herolda sa tri dni túlal washingtonským ulicami, než 17. apríla našiel cestu späť do Surratovej krčmy. Detektívom, ktorí tam čakali, povedal, že bol kopáčom, ktorého si najala [[Mary Surrattová]], ona ale poprela, že by ho poznala. Oboch zatkli. [[George Atzerodt]] sa ukryl na farme svojho bratranca v [[Germantown (Maryland)|Germantowne, Maryland]], asi 40 km severozápadne od Washingtonu, kde bol 20. apríla tiež zatknutý. 

Zvyšných sprisahancov zadržali na konci mesiaca - okrem [[John Surratt|Johna Surratta]], ktorý utiekol do [[Quebec|Quebecu]], kde ho ukryli rímskokatolícki kňazi. V septembri nastúpil na loď do [[Liverpool|Liverpoolu v Anglicku]], kde zostal v katolíckom kostole Svätého Kríža. Odtiaľ sa nenápadne pohyboval po [[Európa|Európe]], až sa pripojil k [[Pápežskí zuávisti|pápežskym zuávistom]] v [[Pápežský štát|pápežských štátoch]]. Priateľ z jeho školských čias ho tam začiatkom roku 1866 spoznal a dal vedieť vláde USA. Surratta zatkli pápežské úrady, podarilo sa mu však uniknúť. Napokon ho v novembri 1866 v [[Egypt|Egypte]] zajal agent USA.

== Súd a poprava sprisahancov ==
[[Súbor:Trial of conspirators in Lincoln's assassination CDV, 1865.jpg|náhľad|Súd so sprisahancami, 5. júna 1865]]
Zadržaných bolo množstvo osôb, vrátane mnohých potenciálnych spolupracovníkov sprisahancov a kohokoľvek, kto mal počas úteku čo i len najmenší kontakt s Boothom alebo Heroldom. Medzi nich patril [[Louis J. Weichmann]], stravník v dome pani Surrattovej; Boothov brat [[Junius Brutus Booth Jr.|Junius]] (v čase atentátu sa nachádzal v [[Cincinnati]]); majiteľ divadla [[John T. Ford]]; [[James W. Pumphrey|James Pumphrey]], od ktorého si Booth najal koňa; [[John M. Lloyd]], hostinský, ktorý si prenajal krčmu pani Surrattovej v Marylande a v noci 14. apríla dal Boothovi a Heroldovi zbrane a zásoby; Samuel Cox a Thomas A. Jones, ktorí pomohli Boothovi a Heroldovi prekročiť Potomac. Všetci vyššie vymenovaní boli následne prepustení. Nakoniec sa okruh podozrivých zúžil na osem väzňov:

Obvinených súdil [[vojenský súd]] nariadený Johnsonom, ktorý po Lincolnovej smrti nastúpil na post prezidenta:

Stíhanie viedol sudca americkej armády, advokát generál [[Joseph Holt]], ktorému pomáhali [[Kongres Spojených štátov|kongresman]] [[John Bingham|John A. Bingham]] a [[Major (Spojené štáty)|major]] [[Henry Lawrence Burnett]].
[[Súbor:Execution Lincoln assassins.jpg|vľavo|náhľad|Poprava [[Mary Surrattová|Mary Surrattovej]], [[Lewis Powell|Lewisa Powella]], [[David Herold|Davida Herolda]] a [[George Atzerodt|Georga Atzerodta]] dňa 7. júla 1865 vo [[Fort Lesley J. McNair|Fort McNair]] vo [[Washington, D. C.|Washingtone]]]]
Fakt, že boli súdení vojenským súdom, kritizovali [[Edward Bates]] a [[Gideon Welles]], ktorí boli presvedčení, že obžalovaní by mali stáť pred civilným súdom. [[Generálny prokurátor Spojených štátov|Generálny prokurátor]] [[James Speed]] obhajoval vojenský súd tým, že atentát mal vojenský nádych, že obžalovaní boli spolupracovníci nepriateľskej armády a existenciou [[Stanné právo|stanného práva]] vo Washingtone (v roku 1866 sa rozhodnutím *Ex Parte Milligan'' Najvyššieho súdu USA zakazuje použitie vojenských súdov, ak sú tie civilné funkčné). Pre verdikt o vine bola potrebná iba nadpolovičná väčšina poroty a pre rozsudok smrti dve tretiny. Neexistoval iný spôsob odvolania ako prezident Johnson. 

Sedemtýždňový proces zahŕňal výpovede 366 svedkov. 30. júna boli všetci obžalovaní uznaní za vinných. Mary Surrattová, Lewis Powell, David Herold a George Atzerodt boli odsúdení na trest smrti obesením; Samuel Mudd, Samuel Arnold a Michael O'Laughlen boli odsúdení na doživotie. Edmund Spangler bol odsúdený na šesť rokov. Po odsúdení Mary Surrattovej na smrť obesením podpísali piati porotcovia list odporúčajúci milosť, ale Johnson odmietol popravu zastaviť; neskôr tvrdil, že list nikdy nevidel. 

Mary Surrattová, Powell, Herold a Atzerodt boli obesení vo väznici Old Arsenal 7. júla. Mary Surrattová bola prvou ženou popravenou vládou Spojených štátov. O'Laughlen zomrel vo väznici v roku 1867. Mudd, Arnold a Spangler dostali od Johnsona vo februári 1869 milosť. Spangler, ktorý zomrel v roku 1875, vždy trval na tom, že jeho jediným spojením s udalosťou bolo, že ho Booth požiadal, aby mu držal koňa. 

John Surratt sa v roku 1867 postavil pred súd vo Washingtone. Štyria obyvatelia Elmiry v New Yorku tvrdili, že ho tam videli medzi 13. a 15. aprílom; pätnásť ďalších uviedlo, že ho v deň atentátu buď videli, alebo videli niekoho, kto sa mu podobal, vo Washingtone (buď cestoval do alebo z Washingtonu). Porota sa nedokázala zhodnúť na verdikte a John Surratt bol následne prepustený.

## Referencie

## Zdroj

Lincon, Abraham
Kategória:Americká občianska vojna
Kategória:Vraždy v USA
Kategória:1865 v USA